ლორშიშ მონასტერი

ლორშიშ სააბატო (გერმ. Reichsabtei Lorsch) — ჸოფირი ოიმპერატორე სააბატო გერმანიაშ ნოღა ლორშის. წჷმარინუანს კაროლინგეფიშ იმპერიაშ ართ-ართ არძოშე ჩინებულ მონასტერს. ბენედიქტური მონასტერი წიმინდე პეტრეშ ჯოხობაშ რე დო დირსხუ 764 წანას. შქა ოშწანურეფიშ მალობას, თინა შანულამი კულტურული ცენტრი რდჷ, ფჷლენდ უდიდაშ ბიბლიოთეკას. ეკლესიაშ დარბაზი რომანული არქიტექტურაშახიანი უშანულამაში ობიექტი რე თელ გერმანიას დო IX ოშწანურათ ითარიღებუ. 1991 წანას თინა იუნესკოქ მოსოფელიშ მონძალაშ ობიექტეფიშ ერკებულშა გემშეღჷ. ალმახანური კათედრალიშ აბანს დუდშე ჯაშ ნოგაფუეფი გედგჷდჷ. ეკლესიაშ კიდანჯალაქ 774 წანას დიჭყჷ. ბორჯეფიშ მალობას თინა შხვადოშხვა მაფჷლებერიშ ხეშა გინმიშჷ. 1564 წანას მონასტერქ დიფაჩჷ, 1621 წანას ესპანარეფიშ მუშაციმაშ ბორჯის დიჭუ. მონასტერს მიარე ღირებულ დოკუმენტიქ აკიქიმინჷ. თინეფ შქას რე სახარებეფი, კოდექსი დო თ. უ. ქოძირით თაშნეშე იუნესკოშ მოსოფელიშ მონძალაშ ობიექტეფი გერმანიას მოსოფელიშ მონძალაშ ობიექტეფიშ ერკებული ევროპას რესურსეფი ინტერნეტის ოფიციალური ვებ-ხასჷლა (გერმანული) Codex Laureshamensis, volume 1–3 Interactive map of the property of abbey Lorsch Archived 2009-04-06 ვებ-ხასჷლას Wayback Machine.